Kaczynski kom inn på Harvard University som 16-åring og tok ph.d.-grad i matematikk ved Universitetet i Michigan. Han ble deretter universitetslektor i matematikk ved University of California, Berkeley i 1967. Som lærer fikk han mange klager fra studentene, og var ofte påfallende nervøs under forelesningene sine. Han sa opp jobben i 1969. mini|150px|left|Rekonstruksjon av FBI av en av Kaczynskis bomber Kaczynski mislikte sterkt de store endringer som den moderne sivilisasjonens teknologiske framskritt førte til. Kaczynski hadde allerede i 1973 flyttet inn i en liten selvbygget hytte utenfor byen Lincoln i Montana uten innlagt strøm og vann, der han levde som en eneboer og lærte seg om overlevelsesmetoder, og hvordan han kunne være selvforsynt med hva han trengte. Disse nyluddittiske holdningene ble en vesentlig del av bakgrunnen for hans motiver. Etter å ha sett hvordan hans omgivelser ble påvirket av utbygging og forurensing, bestemte han seg for å slå tilbake mot denne utviklingen. Fra 1978 til 1987, og igjen fra 1993 til 1995 sendte han i alt 16 brevbomber til utvalgte personer i sin målgruppe, som var personell ved universiteter, flyselskaper og teknologibedrifter.